Gemerský seniorát

Gemerský seniorát (v plnom znení Gemerský seniorát Evanjelickej cirkvi augsburského vyznania na Slovensku, v skratke GES) je seniorát Východného dištriktu Evanjelickej cirkvi a. v. na Slovensku. V senioráte je celkovo 29 cirkevných zborovhttp://www.ecav.sk/files/user/k_rest_vychodiskova_sprava.pdf. Zbory sú rozdelené medzi dva kraje. 12 z nich je v Banskobystrickom kraji v okrese Revúca (Gemerské Teplice, Chyžné, Jelšava, Kameňany, Mokrá Lúka, Muránska Dlhá Lúka, Nandraž, Ratková, Ratkovské Bystré, Revúca, Sirk, Šivetice) a 18 v Košickom kraji v okrese Rožňava (Betliar, Čierna Lehota, Dlhá Ves, Dobšiná, Gemerská Poloma, Koceľovce, Kunova Teplica, Nižná Slaná – Kobeliarovo, Ochtiná, Rejdová, Roštár, Rožňava, Rožňavské Bystré, Slavošovce, Štítnik, Vlachovo, Vyšná Slaná). Filiálka CZ Ratková Ratkovská Suchá sa nachádza v okrese Rimavská Sobota a diaspora CZ Dobšiná Mlynky v okrese Spišská Nová Ves. Seniorát sídli v mieste cirkevného zboru seniora.

 Seniori 
Mgr. Radovan Gdovin 2018 - súčasnosť (CZ Dobšiná)
ThDr. Jerguš Olejár, PhD. 2008 - 2018 (CZ Rožňava)
2000 - 2008 je seniorát administrovaný (2000 - 2002 Mgr. Ján Beňuch a 2002 - 2008 Mgr. Darina Basariková)
Eva Ščerbáková 1996 - 2000 (CZ Vlachovo)
1994 - 1996 je seniorát administrovaný (Mgr. Helena Benková)
Ján Klátik 1990 - 1994 (CZ Revúca)
Milan Jahodník 1983 - 1990 (CZ Rejdová)
Vojtech Ivanich 1971 - 1983 (CZ Rožňava)
Mojmír Zúrik 1964 - 1971 (CZ Chyžné)
Emil Sivák 1953 -1963 (CZ Gemerské Teplice)
Karol Sutóris 1945 - 1953 (CZ Budikovany a CZ Jelšava)
Ján Hallát 1930 - 1945 (CZ Ratková)
Ľudovít Hoznek 1919 - 1930 (CZ Revúca)

 Cirkevné zbory  
Betliar
Čierna Lehota 
Dlhá Ves s filiálkami Kečovo, Ardovo 
Dobšináhttp://www.ecavdobsina.sk/ s diasporou Mlynky
Gemerská Poloma
Gemerské Teplice s filiálkou Gemerský Milhosť 
Chyžnéhttp://www.efach.websnadno.cz/ s dcérocirkvami Mníšany, Kopráš, Lubeník a Revúcka Lehota (do roku 2000 dcérocirkev CZ Mokrá Lúka).
Jelšava 
Kameňany 
Koceľovce s filiálkami Slavoška, Markuška, Hanková a Brdárka 
Kunova Teplica s filiálkou Plešivec
Mokrá Lúka 
Muránska Dlhá Lúkahttp://ecavmdl.webnode.sk/ s filiálkou Muráň 
Nandraž s filiálkou Rákoš
Nižná Slaná - Kobeliarovohttp://www.ns-kob.estranky.sk/ s filiálkou Henckovce 
Ochtiná s filiálkou Rochovce
Ratková s filiálkami Ploské, Ratkovská Suchá, Rybník (do roku 2001 samostatný zbor), Španie Pole, Sása, Brusník
Ratkovské Bystré s filiálkami  Hrlica, Krokava
Rejdová 
Revúcahttp://www.ecav-rv.sk/
Roštár s filiálkou Petrovo 
Rožňava s filiálkami Jovice, Čučma, Kružná, Rudná, Nadabula 
Rožňavské Bystré s filiálkou Rakovnica
Sirk s filiálkou Turčok
Slavošovce
Šivetice s filiálkami Prihradzany, Mikolčany, Nováčany 
Štítnik s filiálkami Honce, Rozložná, Gočaltovo
Vlachovohttp://www.ecav-vlachovo.szm.com/ s filiálkou Gočovo 
Vyšná Slaná

 História 
Začiatky Gemerského seniorátu siahajú do druhej polovice 16. storočia, keď na území vtedajšej Gemerskej župy vznikli dve združenia evanjelických zborov - Štítnické a Muránske kontubernium, z ktorých sa neskôr utvoril samostatný Gemerský seniorát. Seniorát si v priebehu 17. storočia volil svojho vlastného superintendenta, ktorý však nemal právo ordinácie. Aj neskôr, keď sa seniorát v roku 1707 stal súčasťou tzv. Podhorskej (Gemerskej) superintendencie, sa neprestal správať autonómne. V roku 1953 boli od neho odčlenené cirkevné zbory Budikovany, Drienčany, Hrušovo, Gemer, Gemerská Panica, Padarovce a Tornaľa, ktoré sa stali súčasťou novovzniknutého Rimavského seniorátu.

 Počet členov 
Zo štúdie pre nové usporiadanie mal GES v Banskobystrickom kraji 3 169 a v Košickom kraji 5 982, čo je spolu 9 151 členov.http://www.ecav.sk/files/user/centralna_uroven_spravy-dvojdistriktualna.pdf

 Referencie 

 Externé odkazy 
Gemerský seniorát oficiálna stránka
Gemerský seniorát na ecav.sk

Kategória:Evanjelické cirkevné senioráty na Slovensku